Film (sinema)

Ur film zo un oberenn arz ar gweled hag a rann mennozhioù, istorioù, fromoù pe un aergelc'h dre implij skeudennoù hag a fiñv hag a zo peurliesañ, abaoe ar bloavezhioù 1930, sinkronelet gant son hag implijet a-wechoù evit broudañ ar santadennoù.

Dont a ra ar ger "film" eus ar saozneg hag amprestet eo bet gant kalz yezhoù. Talvezout a ra, er yezh-se, kement ha "lienenn, koc'henn" hag implijet e vez evit ober anv eus ar seizenn keluloid a dalvez da skor d'an enrollañ skeudennoù. Dre ledanviñ ez a ar ger "film" da envel ivez disoc'h an enrollañ war ur seizenn seurt-se. 

Ar filmoù a zo produet en ur enrollañ tud hag objedoù gant ur c'hamera pe meur a hini, pe dre implij teknikoù an efedoù ispisial. Savet int gant un heuliad skeudennoù o-unan met pa vezont lakaet war ziskouez buan diouzh renk, e vez krouet touelladenn ar fiñv d'an arvesterien. An tremen eus an eil skeudenn d'eben ne vez ket merzhet dre efed padusted al lagad, pa vez al lagad o terc'hel ur skeudenn e-pad ul lajadig amzer berr (nebeutoc'h evit ur segondenn) ha pa vefe paouezet ar c'has gant ar vammenn.
upright=1.35|thumb|thumbtime=6:15|Le Voyage dans la Lune (1902) a seller outañ evel ur bazenn a bouez e diorroadur ar filmoù danevelliñ hag ar skiant-faltazi.
 Notennoù ha daveennoù 

Rummad:Geriaoueg ar sinema
Rummad:Filmoù